**Forslag 5 - Opdatering af ordensregler for H/F Energien, jf. vedtægternes § 6.**

**(det med rødt er ændringerne)**

4

*Affald skal sorteres korrekt i diverse container, beholder og miljøskab.* Byggematerialer, grus, sten mv. skal fjernes fra pladser, veje eller gange inden 24 timer, og arealet rengøres. Redskaber, lånt af foreningen, rengøres og sættes på plads.

9

Kommunens regler om vanding/vandingsforbud skal altid overholdes. Der er under alle omstændigheder vandingsforbud hver dag mellem klokken 8.00 - 20.00 Der må kun vandes med slanger i haverne med lige numre på lige datoer og i haver med ulige numre på ulige datoer. Græsplæner må ikke vandes, og der må ikke vandes med turbine. Overtrædelse heraf medfører *gebyr* (takst reguleres efter punkt 24)

10

Henvendelse til bestyrelsen skal ske i kontortiden. Se haveprogrammet *i udhængsskabe.*

12

Hække skal være liguster eller avnbøg. For-hække kan eventuelt erstattes med en stensætning med beplantning. (Vedtaget på GF 2013). Hække (og stensætning med beplantning) må højst være 180 cm. høje. Alle hække klippes inden 1. juli, samt i august/september. Haven skal holdes i god og sømmelig orden, således at den ikke gror til med ukrudt, og træer og buske skal beskæres, så de ikke vokser ud over foreningens gange og stier og dette gælder også hækken. Træer på grunden må ikke genere naboer (se punkt 14). Hegn, mærke eller skelpæle på grunden må ikke fjernes.

Vedtægternes § 8.1 fastsætter medlemmernes renholdningspligt således:

Medlemmer af haveforeningen er pligtig at holde sin del af vejen eller gangen udenfor egen have. Pligten består i lugning, renhold, opfyldning af *huller* i vejen indtil midten af vejen. Hvor vejen støder op til fællesareal (ved p- plads og området ved 'Stalden’) gælder pligten 1 meter ud fra hæk.

Hjørnegrunde har pasningsforpligtelsen hele vejen rundt.

Legeplads, P-plads, Petanquebaner, samt hækkene omkring disse vedligeholdes på foreningens foranledning, ligesom denne er forpligtet til at holde gangene i forsvarlig stand.

15

Foreningen fører *ventelister*. Der føres 2 lister. 1 (intern) for medlemmer af foreningen og 1 (ekstern) for alle andre. Opslag om åbning af venteliste og frist for fornyelse sker på foreningens hjemmeside.

16

Alt boldspil og unødvendig cykel- og knallertkørsel er forbudt i gangene og på P - pladsen. Boldspil henvises til *boldbanen og skal ophøre senest kl. 20.00*

20

Efter bestyrelsens anvisning udskrives en repræsentant fra alle haver til fællesarbejde. Ved sæsonstart udarbejdes arbejdsplan. Ekstra indkald kan forekomme. *Det udløser gebyr* ikke at møde op. Takst fastsættes af generalforsamlingen (Vedtægternes § 8). Medlemmet er selv ansvarlig for *evt.* at bytte mødedag, (*man melder sig altid med sit eget havenr uanset om man har byttet eller ej.).*

21

Gældende byggeregler skal til enhver tid overholdes. Se byggereglerne på Kolonihaveforbundets hjemmeside <http://www.kolonihave-kreds1.dk/>samt Byg og Miljøs hjemmeside <https://www.bygogmiljoe.dk/>

I H/F Energien gælder at overdækkede terrasser højest må udgøre 30 m2

Pigtråd må alene bruges til afskærmning af foreningens ydre grænser mod Kongelundsvej og Fælleden Havelåge skal lukke indad.

Opsætning af pejse og brændeovne med tilhørende skorstene er ikke tilladt.

Der henvises til de til enhver tid gældende (bygge)regler fra de offentlige myndigheder. (GF 2020)

24

Gebyrer for indmeldelse, vurdering, venteliste, *gebyr* for henkast af skrald og haveaffald fastsættes af generalforsamlingen for 1 år ad gangen. Gebyr for udeblivelse fra pligtarbejde fastsættes af generalforsamlingen (Vedtægternes § 8)